
	В изпълнение на изискването на чл. 29, ал. 1 от Наредбата за реда и условията за извършване на екологична оценка на планове и програми (Наредбата за ЕО) и във връзка със Становище по екологична оценка № 2-2/10.12.2024 г. на министъра на околната среда и водите, с което се съгласува „Морската стратегия за опазване на околната среда в морските води на Република България за периода 2022-2027 г.“ (Морска стратегия) е изготвена настоящата обобщена справка, включваща анализ на: 
· Съответствие на Морската стратегия с основните резултати и препоръки от документацията по ЕО, с резултатите от консултациите, с условията, мерките и ограниченията в становището по ЕО;
· Съответствие на Морската стратегия с обоснованата в становището по ЕО алтернатива по чл. 26, ал. 2, т. 6 от Наредба за ЕО за постигане целите на стратегията;
· Степента, в която мерките по чл. 26, ал. 2, т. 7 и 8 от Наредбата за ЕО са предвидени в Морската стратегия.

1. [bookmark: _Toc184205285][bookmark: _Toc185188120][bookmark: _Toc184125685]Съответствие на Морската стратегия с основните резултати и препоръки от документацията по екологична оценка (ЕО), с резултатите от консултациите, с условията, мерките и ограниченията в становището по ЕО № 2-2/10.12.2024 г. 
1.1. [bookmark: _Toc184125686][bookmark: _Toc184205286][bookmark: _Toc185188121]Съответствие на Морската стратегия с основните резултати и препоръки от документацията по ЕО
Морска стратегия за опазване на околната среда в морските води на Република България за периода 2022-2027 г. е изцяло съобразено с резултатите и препоръките от документацията по ЕО. Предвидените в ЕО мерки и условия за предотвратяване, намаляване или възможно най-пълно отстраняване на предполагаемите неблагоприятни последствия от прилагането на Морската стратегия, заедно с предложените мерки за наблюдение и контрол при прилагане съответстват на нейните цели, териториалният обхват и степента й на подробност.
Проектът на програмата от мерки (ПоМ) на Морската стратегия е допълнен успоредно с процеса на извършване на екологична оценка, като съответно е постигнато интегриране на екологичните съображения в окончателната програма. Конкретният начин на съобразяване и отразяване на постъпилите становища, бележки и препоръки по време на консултациите по ЕО е виден от изготвената към доклада по екологична оценка (ДЕО) справка за резултатите от проведените консултации по ЕО.
Съгласно ДЕО на Морската стратегия и Становище по ЕО № 2-2/10.12.2024 г. на министъра на околната среда и водите, изпълнението на стратегията и ПоМ се очаква да окаже предимно положително, дългосрочно, постоянно въздействие върху морската околна среда и да допринесе за постигане и/или поддържане на добро състояние на морската околна среда, съгласно изискванията на РДМС. Очаква се и комплексно положително въздействие по отношение на компонентите и факторите на околната среда и човешкото здраве. Проектът на Морска стратегия е съобразен и не влиза в противоречие с относимите международни, регионални и национални планове, програми и стратегически документи, имащи отношение към опазването на Черно море. Постигането на целите, заложени в Морската стратегия, се очаква да допринесе за изпълнението на дългосрочните политики за природосъобразно  развитие на икономиката на страната, обвързано с общите цели на Европейския съюз.
В съответствие с направените в ДЕО анализи, изводи и заключения за очакваните въздействия върху околната среда и човешкото здраве, при прилагането на Морската  стратегия се очаква: 
· На ниво цели се очаква изцяло положително въздействие върху всички компоненти и фактори на околната среда, като пряко ще допринесат за постигането на „добро състояние“ на морската околна среда.
· На ниво мерки се очаква прилагането на ПоМ да има комплексно положително въздействие върху голяма част от компонентите и факторите на околната среда. Програмата от мерки е планирана така, че да намали антропогенния натиск, за който не са планирани мерки в други стратегически документи с отношение към морската среда или за който се счита, че планираните мерки не са достатъчни. Там, където се очакват  въздействия, същите са оценени като положителни и дългосрочни, като реализирането им ще доведе до подобряване на екологичното състояние на морската околна среда по всички дескриптори по РДМС.
· Не се очаква неблагоприятно въздействие върху съседните и другите черноморски държави.

При спазване на предвидените в ДЕО и в Становището по ЕО № 2-2/10.12.2024 г. мерки за предотвратяване, намаляване и възможно най-пълно компенсиране на неблагоприятните последствия от прилагането на Морската стратегия върху околната среда, неблагоприятните въздействия върху околната среда и здравето на хората ще са в незначителна степен и ще бъде постигнато интегриране на екологичния аспект на устойчивостта в управлението на морската околна среда. 
1.2. [bookmark: _Toc184125687][bookmark: _Toc184205287][bookmark: _Toc185188122]Съответствие на Морската стратегия с резултатите от консултациите.
В хода на процедурата по екологична оценка са поведени консултации, в т.ч. обществено обсъждане. Консултациите са организирани от Възложителя - Басейнова дирекция „Черноморски район“ (БДЧР) и са проведени съгласно изискванията на чл. 19 от Наредбата за ЕО. Консултациите са проведени по схема, разработена от Възложителя, включваща и информация за начина на съвместяване процеса на планиране и основните етапи на ЕО и консултирана с компетентния орган – МОСВ. 
Съобразно глава четвърта от Наредбата за ЕО, бяха проведени следните консултации в процеса на изготвяне на ЕО: 
· По Заданието за определяне на обхвата на екологичната оценка бяха проведени консултации с компетентния орган (МОСВ), с Министерство на здравеопазването и с други специализирани ведомства, органите на местната власт и заинтересованата общественост.
· По Доклада за ЕО, бяха проведени консултации с компетентния орган (МОСВ), с МЗ и с други специализирани ведомства, органите на местната власт и заинтересованата общественост, като консултациите включваха публикуване на съобщение за провеждане на консултации и осигуряване на достъп за запознаване с материалите по доклада за ЕО и с проекта на Морска стратегия. Възложителят проведе консултации по доклада за ЕО с компетентния орган и със заинтересуваните органи, като им предостави документацията за становище. Беше проведено и обществено обсъждане, на което присъстващите бяха запознати с проекта на Морската стратегия и с резултатите от извършената екологична оценка.
Резултатите от консултациите с обществеността, заинтересуваните органи и трети лица и начинът им на отразяване са представени в Приложение № 6 на Доклада за екологична оценка (ДЕО). Препоръките от получените становища по време на консултациите са отразени мотивирано в ДЕО. В резултат на обществените консултации не са настъпили промени в целите на Морската стратегия и в ПоМ.
1.3. [bookmark: _Toc184125688][bookmark: _Toc184205288][bookmark: _Toc185188123] Съответствие на Морската стратегия с условията, мерките и ограниченията в Становището по ЕО № 2-2/10.12.2024 г.
Постигането на заложените цели на Морската стратегия 2022-2027 г. ще се реализира чрез ПоМ и при условие на изпълнение и съобразяване на постановените в Становището по ЕО № 2-2/10.12.2024 г.  условия, мерки и ограничения, които са включени в тяхната цялост в окончателния вариант на Морската стратегия.

2. [bookmark: _Toc184125689][bookmark: _Toc184205289][bookmark: _Toc185188124]Съответствие на Морската стратегия с обоснованата в Становището по ЕО № 2-2/10.12.2024 г. алтернатива за постигане на целите ѝ.
В ДЕО са разгледани и оценени „нулевата алтернатива“, дефинирана като съществуващо състояние или евентуалното развитие на околната среда без прилагането на Морската стратегия и проекта на Морска стратегия, който е разработен въз основа на резултатите от извършената оценка на състоянието на морската околна среда, при отчитане на резултатите от прилагането на мерките, заложени в ПоМ към Морската стратегия за периода 2016-2021 г. Анализът на алтернативите показва: 
· Прилагането на „нулевата алтернатива“ ще благоприятства настоящите тенденции на развитие и задълбочаване на съществуващите екологични проблеми като замърсяване, нещадящи околната среда риболовни практики, инфраструктурни проекти, антропогенен шум, инвазивни видове и др. Като цяло изборът на нулевата алтернатива ще се отрази неблагоприятно на природозащитното състояние на типовете природни местообитания и видове, предмет на опазване в ЗЗ и ЗТ, както и на всички зависещи или свързани с морската среда компоненти на биологичното разнообразие.
· Развитието при прилагане на Морската стратегия, което представлява втората оценена алтернатива в ЕО е израз на отговорността на България за решаване на специфичните проблеми от значение за постигането на ДСМОС на национално ниво. В изпълнение на изискванията на чл. 7, ал. 2 от Наредбата за опазване на околната среда в морските води (НООСМВ), Стратегията отразява и предвижданията на проекта на План за управление на речните басейни за Черноморския район на басейново управление 2022-2027, съобразена е със забраните и ограниченията, съдържащи се в заповедите за обявяване на защитени зони и защитени територии, включително плановете им за управление, както и с изпълнението на мерки, произтичащи от други действащи стратегически планове и документи, свързани с използването и опазването на морската околна среда. 
С прилагането на обоснованата в Становището по ЕО алтернатива на Морската стратегия за периода 2022-2027 г. се очаква: 
· Подобряване на качеството на повърхностните води и осигуряване на възможности за постигане и поддържане на „добро състояние“ на морската околна среда по всички дескриптори;
· Ограничаване на възможностите за влошаване на морската околна среда и създаване на подходящи условия за възстановяване и опазване на морските екосистеми, намаляване на смъртността на видовете, увеличаване на числеността на популациите им и поддържане на местообитанията;
· Поддържането на концентрациите на замърсители във водата, седиментите или биотата на нива под пределно допустимите им концентрации, както и намаляването на количествата и по категории морски отпадъци, изхвърлени и/или натрупани по бреговата ивици, плаващи в морската вода или отложени по морското дъно, постигане на балансираното управление на ресурсите и развитието на научния потенциал.
В Становището по ЕО № 2-2/10.12.2024 г. е обосновано прилагането на Морската стратегия за периода 2022-2027 г. и окончателният ѝ вариант съответства на препоръчаната в Становището по ЕО алтернатива за развитие. 

3. [bookmark: _Toc184125690][bookmark: _Toc184205290][bookmark: _Toc185188125]Степен, в която мерките по чл. 26, ал. 2, т. 7 и 8 са предвидени в Морската стратегия.
Морската стратегия 2022-2027 г. е разработвана едновременно с процеса на изготвяне на екологичната оценка. Постигнато е съответствие с екологичните аспекти в проекта на Морска стратегия, което се вижда от доклада за екологична оценка и приложената към него справка за резултатите от проведените консултации по екологична оценка. Становище по ЕО № 2-2/10.12.2024 г.  на министъра на околната среда и водите за съгласуване на Морската стратегия 2022-2027 г. е издадено на 10.12.2024 г.
Мерките и условията за предотвратяване, намаляване или възможно най-пълно отстраняване на предполагаемите неблагоприятни последствия при прилагането на Морската стратегията, включени в т. І на Становище по ЕО № 2-2/10.12.2024 г.  са отразени в окончателния вариант на стратегията и представени в Приложение III.1 Списък на съществуващите мерки_2022-2027, Приложение III.2 Списък на нови мерки (национални и трансгранични), Приложение III.3 Формуляри на новите мерки и Приложение III.4 Мерки и условия за изпълнение при прилагането на МС, втори цикъл на РДМС 2022-2027 , както следва:  
[bookmark: _Hlk184218040]I.Мерки за предотвратяване, намаляване и възможно най-пълно компенсиране на неблагоприятните последствия от осъществяването на проекта на Морска стратегия на Република България 2022-2027 г. върху околната среда и човешкото здраве.
	[bookmark: _Hlk184218063]№
	Мярка
	Начин на отразяване

	А. Мерки за отразяване в окончателния вариант на Морската стратегия

	1
	1. В Приложение III.1 да се допълнят липсващите индикативни стойности на мерките от НРПД, ПОС и ПМДРА, като бележката по отношение на тези мерки се допълни по следния начин:
„Мерки с кодове BLKBG-M035-E, BLKBG-M060-E, BLKBG-M061-E, BLKBG-M062- Е, BLKBG-M063-E, BLKBG-M064-E, BLKBG-M065-E, BLKBG-M068-E, BLKBG-M069-E представляват съответно мерки е №№ 16, 17, 18, 19, 20, 21, 22, 23, 24 (колона С "Име на мярката"), планирани в Националната рамка за приоритетни действия за Натура 2000 за периода 2021-2027 г. (НРПД 2021 - 2027 г.), които се изпълняват чрез процедури „Подобряването на природозащитното състояние на морски типове природни местообитания чрез подобряване и насърчаване на знанията за морската среда“, „ Специфично оборудване на риболовния кораб, дейности и иновации, целящи опазването на околната среда и на биоразнообразието“, „Контрол и правоприлагане“, „Защита на екологичното състояние на морската среда“ на ПМДРА. “
	Отразено във окончателния вариант на Приложение III.1 Списък на съществуващите мерки_2022-2027 към втората Морска стратегия 

	2
	2.	Във формуляра на Мярка № 14 в Приложение III.3 следва да се направят следните корекции:
2.1. В графа „Кратко и точно описание на мярката“, текстовете в т. 1 - 3 да се редактират по следния начин:
„1. Съобразяване на изискванията на РДМС, в т.ч. дефинициите за ДСМОС, цели и съответните индикатори, при разработване / актуализиране на плановете за управление на обявените ЗМТ. В заповедите за обявяване на защитени зони и територии се определят рестрикции, свързани с дрогиране, депониране и тралене.
2.	При обоснована необходимост, за постигане на целите по РДМС:
2.1.	Включване на допълнителни видове в предмета на защита на съществуващите ЗМТ;
2.2.	Промяна на режима на защита (забрани, ограничения, период на прилагането им).
3.	Разработване и утвърждаване на специфични и подробни цели на опазване на защитените зони по смисъла на ЗБР;
4.	Провеждане на двустранна координация между България и Румъния относно актуализацията на плановете за управление на обявените ЗМТ.“
2.2.	Изпълнителна агенция по околна среда (ИАОС), Център за подводна археология (ЦПА) - Созопол, НПО, научни институти и университети от графа „Отговорни/компетентни органи / организации по прилагането“ да се прехвърлят в графа „Заинтересовани страни“, като в последната се добавят и браншови организации.
2.3.	В графа „Индикатори за измерване ефективността на мярката“ текстът да се редактира по следния начин:
„1. Брой ЗМТ с разработени / актуализирани планове за управление;
2.	Брой влезли в сила планове за управление; 
3.	Брой защитени зони по смисъл на ЗБР с разработени/утвърдени специфични и подробни цели на опазване;
4.	Брой ЗМТ с регистрирано подобрено състояние на видовете от морската флора и фауна, обект на защита;“
	Отразено във окончателния вариант на Приложение III.2 Списък на нови мерки (национални и трансгранични) и Приложение III.3 Формуляри на новите мерки към втората Морска стратегия

	3
	3.	Във формуляра на Мярка № 15 в Приложение III.3 следва да се направят следните корекции:
3.1. В графа „Кратко и точно описание на мярката“, текстът на последното изречение да се редактира „Елемент от мярката е обявяване на нови ЗМТ, включително такива със строга защита в морската среда, които са в съответствие със Стратегията на ЕС за биологичното разнообразие до 2030 г.“.
3.2. Регионални инспекции по околната среда и водите - Варна и Бургас (РИОСВ-Варна и РИОСВ-Бургас) от графа „Заинтересовани страни“ да се прехвърлят в графа „Отговорни / компетентни органи / организации по прилагането“, а в графа „Заинтересовани страни“ да се добавят браншови организации.
	[bookmark: _GoBack]Отразено в окончателния вариант на Приложение III.2 Списък на нови мерки (национални и трансгранични) и Приложение III.3 Формуляри на новите мерки към втората Морска стратегия

	4
	4.	В приложенията към Морската стратегия да се актуализират наименованията на програмите, финансирани със средства от Европейските фондове за споделено управление (ЕФСУ) за периода 2021-2027 г.
	Отразено в окончателния вариант Резюмето на втората Морска стратегия и Приложение III.1 Списък на съществуващите мерки_2022-2027, Приложение III.2 Списък на нови мерки (национални и трансгранични) и Приложение III.3 Формуляри на новите мерки и 

	Б. Мерки за изпълнение при прилагане на Морската стратегия 2022-2027 г.

	Общи

	1
	Планове, програми, проекти, инвестиционни предложения, стратегии или техни изменения, произтичащи от проекта на Морска стратегия за опазване на околната среда в морските води на Република България за периода 2022-2027 г., да се одобряват само  след произнасяне с акт на компетентните органи по околна среда по реда на глава шеста от ЗООС и/или чл. 31 на ЗБР и при съобразяване с условията и мерките от съответния акт.
	Мярката е предвидена за изпълнение при прилагане на Морската стратегия.

	Биологично разнообразие, ЗЗ и ЗТ

	2
	При прилагане на Мярка № 12: „Определяне на времеви и/или пространствени ограничения за риболов“: Пространствените ограничения да се насочат приоритетно към ЗТ и ЗЗ в морска среда, а времевите към размножителните периоди на видовете риби и морски бозайници.
	Мярката е предвидена за изпълнение при прилагане на Морската стратегия.

	3
	При изпълнение на Мярка № 15, да бъдат взети предвид резултатите от проект „Натура 2000 в Черно море“.
	Мярката е предвидена за изпълнение при прилагане на Морската стратегия.

	4
	При прилагане на Мярка № 19: „Развитие на нетрадиционни за България и/или иновативни технологии за производство на морски аквакултури или за добив на стопански ценни видове“, производството на морски аквакултури да е насочено към местни видове, естествено обитаващи Черно море.
	Мярката е предвидена за изпълнение при прилагане на Морската стратегия.

	Културно – историческо наследство в морето

	5
	Всяка промяна, засягаща границите, атрибутите и статуса на обекта „Старинен град Несебър“, следва да бъде предварително съгласувана с Център за световно наследство на ЮНЕСКО.
	Мярката е предвидена за изпълнение при прилагане на Морската стратегия.



[bookmark: _Hlk184218155]II.Мерки за наблюдение и контрол при прилагане на проекта на Морска стратегия на Република България 2022-2027 г. върху околната среда и човешкото здраве.
1. На всеки две години от прилагането на Морската стратегия на Република България 2022-2027 г., възложителят да изготвя доклад по наблюдението и контрола на въздействието върху околната среда при прилагането на Стратегията, включително на мерките за предотвратяване, намаляване или отстраняване на последиците от възникнали неблагоприятни последствия от осъществяването на проекта. Изготвените доклади да се предоставят в Министерство на околната среда и водите за одобряване не по-късно от 1 юли на всяка трета година.
БДЧР ще осигури изготвянето на 2-годишни доклади по наблюдението и контрола на въздействието върху околната среда при прилагането на Морската стратегия, включително на мерките за предотвратяване, намаляване или отстраняване на последиците от възникнали неблагоприятни последствия от осъществяването на проекта, които ще внасят за одобряване в МОСВ, съобразно посочения срок.
2. Наблюдението и контролът на въздействията върху околната среда при прилагането на Морската стратегия да се извършват въз основа на следните мерки и индикатори:
	№
	Мярка по наблюдение и контрол
	Планирани индикатори* / нови предложения за индикатори”
	Периодичност (срок)
	Отговорен орган за изпълнението

	1
	По Дескриптор 1 – Биоразнообразие- Морски птици:
Мониторинг и изследвания за числеността и разпространението на средиземноморски буревестник,  качулат корморан и гривеста рибарка по Черноморското крайбрежие 
	1. Брой установени индивиди от средиземноморския буревестник, качулат корморан и гривеста рибарка по Черноморското крайбрежие и сравнение с предишни числености – брой и %;
2. Публикувани резултати (доклади, публикации) относно дейностите в морето, които оказват отрицателно влияние върху популациите на трите ключови вида - брой
	На всеки две години
	Отговорен за изпълнение: БДЧР, ИАОС
Органи по контрол:
МОСВ

	2
	По Дескриптор 1 – Биоразнообразие - дънни местообитания:
Мониторинг на макрозообентосни видове разпространени в широките типове местообитания по морските райони за оценка в българската част от Черно море, съгласно РДМС
	Индекси, оценяващи състоянието и функционалността на бентосното съобщество - видово разнообразие и богатство, съотношение опортюнисти/ чувствителни видове, метод на многомерния нормализиран морски биотичен индекс (M-AMBI(n) за оценка на състоянието на макрозообентосните съобщества, разпространени в широките типове местообитания по морските райони за оценка в българската част от Черно море, съгласно РДМС
	На всеки две години
	Отговорен за изпълнение: БДЧР, ИО-БАН
Орган по контрол:
МОСВ

	3
	По Дескриптор 2 – Неместни видове:
Мониторинг и контрол върху неместните видове риби, миди и ракообразни, целенасочено внасяни за отглеждате чрез аквакултури 
	Брой видове, данни за биологията на видовете;
Установени аквакултурни неместни видове извън районите за култивирането им (находища, обилие); 
Наличие на биологични смущения в морската среда от селективна екстракция на видове, вкл. инцидентен и нецелеви улов; 
Съобщества, доминирани от местни видове;
	Преди издаване на разрешителни за внос и производство на аквакултури и по време на експлоатацията на аквакултурата
	Отговорен за изпълнение: 
ИАРА, МОСВ
Орган по контрол:
МОСВ

	4
	По Дескриптор 1 – Биоразнообразие, компонент Морски бозайници:
Мониторинг на приулова на китоподобни бозайници в различни риболовни съоръжения за стопански риболов в Черно море с цел определяне на прагови стойности за смъртност в резултат от случаен приулов.
	1. Изпълнение на препоръка „Recommendation GFCM/37/2013/2 on the establishment of a set of minimum standards for bottom-set gillnet fisheries for turbot and conservation of cetaceans in the Black Sea“: а) Изготвени ежегодни доклади от мониторинга на приулова и попълнена база данни;  б) Изпълнение технически параметри по препоръка GFCM/37/2013/2.
2. Определени максимално допустими прагови стойности за смъртността на китоподобни бозайници в резултата на случаен приулов (Дескриптор 1 – биоразнообразие, критерий D1C1).
3. Създадена и внедрена национална система за систематичен мониторинг на приулова и неумишлено убиване на китоподобни бозайници. 
4. Брой извършени целеви инспекции по море по отношение отчитането на случаен улов на китоподобни бозайници, заложен в Националния план за мониторинг, контрол и наблюдение на риболова на калкан в Черно море съгласно изискванията на чл. 19 и 20 от ЗРА.
	ежегодно
	Отговорен за изпълнение: МОСВ, БДЧР, ИО – БАН, МЗХ, ИАРА: отдел "Рибарство и контрол - Черно море“
Органи по контрол:
МОСВ и МЗХ


*Планираните индикатори отговарят на представените в поле „Индикатори за измерване ефективността на мярката” от формулярите на новите мерки от ПоМ.

[bookmark: _Hlk184218392]Информация по индикаторите ще бъде събирана, анализирана и оценявана в докладите по наблюдение и контрол, изготвяни от БДЧР.
3. При констатирани неблагоприятни последствия върху околната среда и/или човешкото здраве, да се предложат и предприемат своевременни мерки за тяхното отстраняване.
При констатирани неблагоприятни последствия върху околната среда и/или човешкото здраве, БДЧР ще предложи и ще предприеме своевременни мерки за отстраняването им.
Условията и мерките, произтичащи от Становище по ЕО № 2-2/10.12.2024 г. на Морската стратегия 2022-2027 г. са отразени напълно в документа, който ще бъде внесен за разглеждане и приемане от Министерски съвет на Република България. 

